pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดเกษตรฯ ตรวจเยี่ยมการดำเนินงานองค์การสะพานปลา
วันพฤหัสบดีที่ 26 มกราคม 2566
ปลัดเกษตรฯ ตรวจเยี่ยมการดําเนินงานองค์การสะพานปลา
ปลัดเกษตรฯ ตรวจเยี่ยมการดําเนินงานองค์การสะพานปลา ตั้งเป้าผลักดันการทํางานในแนวทางใหม่ ๆ เพื่อสร้างรายได้สร้างความเป็นอยู่ที่ดีแก่ชาวประมงอย่างยั่งยืน
(เมื่อวันที่ 25 มกราคม 2566) นายประยูร อินสกุล ปลัดกระทรวงเกษตรและสหกรณ์ เปิดเผยภายหลังการตรวจเยี่ยมการดําเนินงานองค์การสะพานปลา (อสป.) และหารือแนวทางการดําเนินงานในปีงบประมาณ 2566 โดยมีผู้บริหารและเจ้าหน้าที่ที่เกี่ยวข้องเข้าร่วม ณ ห้องประชุมองค์การสะพานปลา แขวงยานนาวา เขตสาทร กรุงเทพฯ ว่า "องค์การสะพานปลาเป็นหน่วยงานรัฐวิสาหกิจ สังกัดกระทรวงเกษตรและสหกรณ์ จัดตั้งโดยพระราชบัญญัติจัดระเบียบกิจการแพปลา พ.ศ. 2496 และจัดอยู่ในกลุ่มเกษตรกรรมและพาณิชยกรรม โดยมีวัตถุประสงค์เพื่อ 1) จัดดําเนินการและนํามาซึ่งความเจริญของสะพานปลา ตลาดสินค้าสัตว์น้ําและอุตสาหกรรมการประมง 2) จัดดําเนินการ หรือควบคุม และอํานวยบริการซึ่งกิจการแพปลา การขนส่ง และกิจการอื่น ๆ อันเกี่ยวกับกิจการแพปลา 3) จัดส่งเสริมฐานะ สวัสดิการ หรืออาชีพของชาวประมง และบูรณะหมู่บ้านการประมง และ 4) จัดส่งเสริมสหกรณ์หรือสมาคมการประมง ดังนั้น เพื่อให้การดําเนินงานในปีงบประมาณ 2566 ประสบผลสัมฤทธิ์ เป็นไปตามวัตถุประสงค์ และสอดคล้องกับวิสัยทัศน์ที่ว่า “องค์การสะพานปลา เป็นองค์กรที่มีการบริหารจัดการแหล่งขนถ่ายและซื้อขายสัตว์น้ํา ที่ถูกสุขอนามัย ได้มาตรฐานสากล เพื่อความมั่นคงทางอาชีพประมง” ผู้บริหารและเจ้าหน้าที่ที่เกี่ยวข้องจะต้องยึดหลักให้ความช่วยเหลือเกษตรกรให้มีชีวิตและความเป็นอยู่ที่ดีขึ้น โดยอาจเริ่มต้นจากจุดเล็ก ๆ หรือเรื่องที่ง่าย ๆ สามารถทําได้ทันทีก่อน เช่น การปรับเปลี่ยนแนวทางการดําเนินงานใหม่ ๆ ซึ่งมีความเกี่ยวเนื่องเชื่อมโยงกับการท่องเที่ยว หรือ การส่งเสริมการเลี้ยงปะการังเพื่อส่งออกไปตลาดต่างประเทศที่มีความต้องการเพิ่มขึ้น เป็นต้น ทั้งนี้ อาจจะเป็นเรื่องใหม่ ๆ ที่หน่วยงานยังไม่เคยทํา แต่ในอนาคตอาจเปลี่ยนแปลงชีวิตความเป็นอยู่ของเกษตรกรให้ดีขึ้นอย่างยั่งยืนก็ได้"
สําหรับการดําเนินงานโครงการสําคัญที่จะเกิดขึ้นในปีงบประมาณ 2566 ประกอบด้วย 1) โครงการเปิดพื้นที่การค้าในท่าเทียบเรือประมงและตลาดประมงอ่างศิลา ระยะ 3 2) โครงการปรับปรุงอาคารและพัฒนาทรัพย์สินและให้สิทธิ์บริหารอาคารในพื้นที่บางส่วน ท่าเทียบเรือประมงสุราษฎร์ธานี 3) โครงการพัฒนาพื้นที่ตลาดสินค้าประมง ท่าเทียบเรือประมงภูเก็ต และ 4) โครงการตลาดเช้าจําหน่ายสัตว์น้ําท่าเทียบเรือประมงปัตตานี.
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคสาขากระบี่ เร่งตรวจสอบเรือพลิกคว่ำ บริเวณจังหวัดกระบี่ พร้อมเรียกเจ้าของเรือพบเพื่อสอบสวนสาเหตุ
วันพฤหัสบดีที่ 26 มกราคม 2566
สํานักงานเจ้าท่าภูมิภาคสาขากระบี่ เร่งตรวจสอบเรือพลิกคว่ํา บริเวณจังหวัดกระบี่ พร้อมเรียกเจ้าของเรือพบเพื่อสอบสวนสาเหตุ
...
สํานักงานเจ้าท่าภูมิภาคสาขากระบี่ เร่งตรวจสอบเรือพลิกคว่ํา บริเวณจังหวัดกระบี่ พร้อมเรียกเจ้าของเรือพบ เพื่อสอบสวนสาเหตุ
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ควบคุม กํากับ และอํานวยความปลอดภัยทางน้ําแก่ประชาชนทั้งในส่วนกลางและภูมิภาค
วันที่ 25 มกราคม 2566 เวลาประมาณ 13.00 น. สํานักงานเจ้าท่าภูมิภาคสาขากระบี่ ได้รับแจ้งจากเจ้าของเรือไซน่าทัวร์ ว่ามีเหตุเรือเพลาใบจักรยาว ชื่อ ไซน่าทัวร์ เลขทะเบียนเรือ 5852 02200 ประเภทบรรทุกคนโดยสาร เกิดเหตุเรือพลิกคว่ําและจมลงเนื่องจากคลื่นลมแรง ขณะเดินทางกลับจากเกาะห้อง ตําบลหนองทะเล อําเภอเมือง จังหวัดกระบี่
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขากระบี่ให้ความช่วยเหลือผู้ประสบภัยและดําเนินการตรวจสอบโดยเร่งด่วน ในเบื้องต้น เรือไซน่าทัวร์ ได้รับนักท่องเที่ยวชาวมาเลเซียจํานวน 3 ราย ได้แก่ 1) MR.GAN KAN SENG อายุ 38 ปี 2) MRS.TAN CHEN WOON อายุ 37 ปี 3) MISS.GAN XIN YU อายุ 7 ปี เดินทางออกจากโรงแรมชื่อ อัญญาวี ทับแขก บีช รีสอร์ท เพื่อท่องเที่ยว 4 เกาะ ได้แก่ เกาะไก่ เกาะห้อง เกาะปอดะทะเลแหวก และหาดไร่เลย์ ในเวลา 13.30 น. ขณะเดินทางเพื่อกลับที่พักเกิดคลื่นลมแรงก่อนที่ฝนจะตกหนัก เป็นเหตุให้เรือพลิกคว่ํา ทําให้นักท่องเที่ยวทั้งหมดและผู้ควบคุมเรือพลัดตกจากตัวเรือ หลังจากนั้นมีเรือประมงพื้นบ้านชื่อเรือ ป.เกาะจําประมง ได้เข้าทําการช่วยเรือผู้ประสบเหตุทั้ง 4 ราย เพื่อนําขึ้นฝั่งบริเวณกลุ่มเรือประมงพื้นบ้าน ทรายขาว ตําบลหนองทะเล อําเภอเมืองกระบี่ จังหวัดกระบี่ และนําส่งโรงพยาบาลกระบี่ทันที ซึ่งมีผู้เสียชีวิต 2 ราย บาดเจ็บ 2 ราย
ในการนี้ สํานักงานเจ้าท่าภูมิภาคสาขากระบี่ ได้เข้าพบผู้ประสบเหตุที่โรงพยาบาลกระบี่ เพื่อสอบถามสาเหตุข้อเท็จจริงของการเกิดอุบัติเหตุดังกล่าว พร้อมแจ้งเจ้าของเรือให้เข้ามาพบเจ้าหน้าที่เพื่อสอบสวนข้อเท็จจริงและดําเนินการตามขั้นตอนกฎหมายต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ พร้อมชี้แจงทุกประเด็นต่อสภาฯ ในวันที่ 15 – 16 ก.พ 2566 เป็นโอกาสดีให้ประชาชนรับทราบการทำงานของรัฐบาล
วันพฤหัสบดีที่ 26 มกราคม 2566
26/01/2566
โฆษกรัฐบาลเผย นายกฯ พร้อมชี้แจงทุกประเด็นต่อสภาฯ ในวันที่ 15 – 16 ก.พ 2566 เป็นโอกาสดีให้ประชาชนรับทราบการทํางานของรัฐบาล
โฆษกรัฐบาลเผย นายกฯ พร้อมชี้แจงทุกประเด็นต่อสภาฯ ในวันที่ 15 – 16 ก.พ 2566 เป็นโอกาสดีให้ประชาชนรับทราบการทํางานของรัฐบาล เชื่อมั่นในการทํางานที่โปร่งใส คํานึงถึงประโยชน์ชาติเป็นหลักเสมอมา
วันนี้ 26 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่คณะกรรมการประสานงานร่วมสภาผู้แทนราษฎร ได้มีการประชุมและได้กําหนดการพิจารณาญัตติตามมาตรา 152 ของรัฐธรรมนูญ ในวันที่ 15 – 16 กุมภาพันธ์ 2566 นั้น พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมรับฟังและชี้แจงทุกประเด็นต่อสภาผู้แทนราษฎร ตามญัตติของสมาชิกสภาผู้แทนราษฎรที่ได้ยื่นขอเปิดอภิปรายทั่วไปเพื่อซักถามข้อเท็จจริง หรือเสนอแนะปัญหาต่อคณะรัฐมนตรีโดยไม่มีการลงมติ ซึ่งถือเป็นโอกาสให้ประชาชนรับทราบผลการทํางานของรัฐบาลและเป็นการตรวจสอบรัฐบาลตามระบอบประชาธิปไตย
โฆษกประจําสํานักนายกรัฐมนตรีกล่าวว่า นายกรัฐมนตรียืนยันความพร้อมที่จะชี้แจงในประเด็นต่าง ๆ โดยเฉพาะการทํางานของรัฐบาลที่ผ่านมา ซึ่งรวมถึงการทํางานเกี่ยวกับประเด็นนโยบายเร่งด่วน 12 ประการ ซึ่งถือว่าโอกาสนี้เป็นโอกาสสําคัญที่จะได้ชี้แจงความคืบหน้าและผลการดําเนินงานที่ผ่านมาของรัฐบาลให้ประชาชนได้รับทราบด้วย
“นายกรัฐมนตรีทํางานโดยยึดถือความโปร่งใส ซื่อตรง ตรวจสอบได้ ยึดถือตามหลักธรรมาภิบาล ยึดถือประโยชน์ของประเทศ และประชาชนเป็นที่ตั้ง เป็นแนวทางในการทํางานมาเสมอ จึงเชื่อมั่นและพร้อมที่จะชี้แจงต่อทุกประเด็นที่จะมีการหยิบยกขึ้นสอบถาม” นายอนุชาฯ กล่าว
................
รัฐบาลไทย-ข่าวทำเนียบรัฐบาล-คลังเตือนภัยระวังมิจฉาชีพแอบอ้างปล่อยเงินกู้ แนะเช็คข้อมูลก่อนทำธุรกรรม
วันพฤหัสบดีที่ 26 มกราคม 2566
26/01/2566
คลังเตือนภัยระวังมิจฉาชีพแอบอ้างปล่อยเงินกู้ แนะเช็คข้อมูลก่อนทําธุรกรรม
ปัจจุบันมีการชี้ชวนให้ประชาชนเข้าทําธุรกรรมกู้เงินในลักษณะต่าง ๆ มากมายซึ่งบางแห่งมีการอ้างอิงว่าได้รับอนุญาตจากกระทรวงการคลังให้ประกอบธุรกิจปล่อยเงินกู้
นายพรชัย ฐีระเวช ผู้อํานวยการสํานักเศรษฐกิจการคลัง ในฐานะโฆษกกระทรวงการคลัง เปิดเผยว่า ปัจจุบันมีการชี้ชวนให้ประชาชนเข้าทําธุรกรรมกู้เงินในลักษณะต่าง ๆ มากมายซึ่งบางแห่งมีการอ้างอิงว่าได้รับอนุญาตจากกระทรวงการคลังให้ประกอบธุรกิจปล่อยเงินกู้
ปัจจุบัน กระทรวงการคลังโดยสํานักงานเศรษฐกิจการคลัง ได้มีการอนุญาตให้เอกชนประกอบธุรกิจปล่อยเงินกู้ในโครงการสินเชื่อรายย่อยระดับจังหวัดภายใต้การกํากับ หรือ “สินเชื่อพิโกไฟแนนซ์” วงเงินไม่เกินรายละ 50,000 -100,000 บาท โดยคิดอัตราดอกเบี้ยแบบลดต้นลดดอก เพื่อสนับสนุนการแก้ไขปัญหาหนี้นอกระบบให้กับประชาชนทั่วไปที่ไม่สามารถเข้าถึงแหล่งเงินทุนจากสถาบันการเงิน โดยปัจจุบันกระทรวงการคลังมีการอนุญาตให้ประกอบธุรกิจสินเชื่อพิโกไฟแนนซ์ไปแล้วทั้งสิ้น 1,097 ราย กระจายใน 76 จังหวัด
จากปัญหา Covid-19 และปัญหาอื่น ๆ อาจทําให้ประชาชนมีความจําเป็นที่ต้องใช้เงินจนเปิดโอกาสให้มีผู้เชิญชวนประชาชนทําธุรกรรมกู้เงินกับบริษัทเอกชนต่าง ๆ โดยมักจะอ้างว่าได้รับอนุญาตให้ประกอบธุรกิจสินเชื่อพิโกไฟแนนซ์จากกระทรวงการคลังและส่วนใหญ่มักเป็นการแอบอ้าง ซึ่งนอกจากจะสร้างความเสียหายให้กับประชาชนผู้ถูกหลอกแล้ว ยังก่อให้เกิดปัญหากับสภาพเศรษฐกิจในภาพรวมด้วย
ดังนั้นกระทรวงการคลังจึงขอแจ้งเตือนให้ประชาชนที่สนใจจะใช้บริการสินเชื่อพิโกไฟแนนซ์ ระมัดระวัง และตรวจสอบรายชื่อว่าบริษัทที่ตนจะทําธุรกรรมด้วยนั้น เป็นผู้ได้รับอนุญาตให้ประกอบธุรกิจสินเชื่อพิโกไฟแนนซ์จากกระทรวงการคลังจริงหรือไม่ โดยสามารถตรวจสอบได้ทางเว็บไซต์ “www.1359.go.th”
เนื่องจากในปัจจุบันมิจฉาชีพมีการพัฒนาการแอบอ้างหลอกลวงตลอดเวลา ซึ่งบางครั้งมีการปลอมเป็นชื่อบริษัทที่ได้รับอนุญาตให้ประกอบธุรกิจสินเชื่อพิโกไฟแนนซ์ ดังนั้น จึงควรโทรตรวจสอบข้อมูลก่อนตัดสินใจทําธุรกรรมทุกครั้ง และขอย้ําว่า “การกู้เงินจากบริษัทที่ได้รับอนุญาต จะต้องไม่มีลักษณะการเอาเปรียบผู้กู้ เช่น ให้ผู้กู้โอนเงินค่าธรรมเนียมใด ๆ หรือเงินค้ําประกันใด ๆ ให้บริษัทก่อนจะได้รับเงินกู้ หรืออ้างว่าได้มีการทําสัญญาแล้ว แต่ผู้กู้ต้องโอนเงินล่วงหน้าให้บริษัทก่อนจึงจะยกเลิกสัญญาได้ เป็นต้น”
สําหรับประชาชนผู้ตกเป็นเหยื่อมิจฉาชีพ สามารถร้องทุกข์หรือแจ้งเบาะแสได้ที่สถานีตํารวจในท้องที่ของท่าน สํานักงานตํารวจแห่งชาติ สายด่วน 1599 หรือเว็บไซต์แจ้งความออนไลน์ www.thaipoliceonline.com และในกรณีที่มีข้อสงสัย สามารถติดต่อสอบถามข้อมูล และแจ้งเบาะแสร้องทุกข์เกี่ยวกับสินเชื่อพิโกไฟแนนซ์ได้ที่ศูนย์รับแจ้งการเงินนอกระบบ สายด่วน 1359 ในวันและเวลาราชการ โฆษกกระทรวงการคลัง กล่าวในท้ายที่สุด
สํานักงานเศรษฐกิจการคลัง กองนโยบายพัฒนาระบบการเงินภาคประชาชน โทรศัพท์ 0 2169 7127 ถึง 36
รัฐบาลไทย-ข่าวทำเนียบรัฐบาล-รมว.สุชาติ ขึ้นเชียงรายติดตามสถานการณ์แรงงาน พัฒนากำลังคน ขับเคลื่อนเศรษฐกิจ - ท่องเที่ยวภาคเหนือตอนบน
วันพฤหัสบดีที่ 26 มกราคม 2566
26/01/2566
รมว.สุชาติ ขึ้นเชียงรายติดตามสถานการณ์แรงงาน พัฒนากําลังคน ขับเคลื่อนเศรษฐกิจ - ท่องเที่ยวภาคเหนือตอนบน
รมว.สุชาติ ขึ้นเชียงรายติดตามสถานการณ์แรงงาน พัฒนากําลังคน ขับเคลื่อนเศรษฐกิจ - ท่องเที่ยวภาคเหนือตอนบน
วันที่ 25 มกราคม 2566 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุม หัวหน้าส่วนราชการหน่วยงานในสังกัดกระทรวงแรงงานกลุ่มจังหวัดภาคเหนือตอนบน 2 ประกอบด้วย จังหวัดเชียงราย แพร่ น่าน พะเยา เพื่อติดตามผลการดําเนินการตามนโยบายกระทรวงแรงงาน ประจําปีงบประมาณ พ.ศ.2566 ไตรมาสที่ 1 ผลการเร่งรัดการบริหารจัดการการทํางานของคนต่างด้าว และส่งเสริมการบริหารจัดการแรงงานต่างด้าวอย่างเป็นระบบ และการดําเนินการส่งเสริมการพัฒนาทักษะฝีมือแรงงานในเศรษฐกิจระดับชุมชน สินค้าอุตสาหกรรมในชุมชน วิสาหกิจชุมชน โดยมี นายพุฒิพงศ์ ศิริมาตย์ ผู้ว่าราชการจังหวัดเชียงราย กล่าวต้อนรับ ผู้บริหารระดับสูงกระทรวงแรงงาน หัวหน้าส่วนราชการหน่วยงานในสังกัดกระทรวงแรงงานกลุ่มจังหวัดภาคเหนือตอนบน 2 เข้าร่วมประชุมด้วย ณ ห้องประชุมจอมกิตติ ชั้น 3 ศาลากลางจังหวัดเชียงราย ต.ริมกก อ.เมือง จ.เชียงราย
นายสุชาติ กล่าวว่า ในวันนี้ผมได้มาประชุมติดตามผลการปฏิบัติงานตามนโยบายกระทรวงแรงงานที่ได้ให้ไว้ และรับทราบแนวทางการขับเคลื่อนนโยบายรัฐบาลด้านแรงงานที่จังหวัดเชียงราย ซึ่งรัฐบาลภายใต้การนําของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสําคัญในการพัฒนาแรงงานทุกช่วงวัยให้เป็นแรงงานที่มีคุณภาพ มีอาชีพและรายได้ที่มั่นคง และได้รับการคุ้มครองตามกฎหมายและการประกันสังคม ซึ่งขณะนี้ รัฐบาลได้ขับเคลื่อนนโยบายด้านเศรษฐกิจให้ฟื้นตัวอย่างรวดเร็ว โดยเฉพาะการท่องเที่ยวและการบริการ มีนักท่องเที่ยวจํานวนมาก โดยเฉพาะจังหวัดเชียงราย เป็นหัวหน้ากลุ่มพัฒนาจังหวัดภาคเหนือตอนบน 2 ประกอบด้วย จังหวัดเชียงราย พะเยา แพร่ และน่าน นอกจากนี้ จังหวัดเชียงรายยังเป็นจังหวัดสําคัญของภาคเหนือตอนบนที่มีพื้นที่ติดชายแดน มีภูมิอากาศเหมาะสมและแหล่งท่องเที่ยวที่สําคัญ สามารถเชื่อมโยงการค้าและการลงทุนกลุ่มประเทศภูมิภาคลุ่มแม่น้ําโขง และเชื่อมโยงการพัฒนากับกลุ่มจังหวัดดังกล่าว โดยเฉพาะอย่างยิ่งการพัฒนากําลังคนให้มีคุณภาพ พร้อมรองรับการค้าและการลงทุนในธุรกิจการท่องเที่ยวและบริการ ด้านโลจิสติกส์ และด้านอื่น ๆ ในระดับภูมิภาคและระดับโลก
นายสุชาติ กล่าวต่อว่า การประชุมฯ ในครั้งนี้ เพื่อรับทราบแนวทางการขับเคลื่อนและความก้าวหน้าการปฏิบัติงานตามนโยบาย เพื่อพัฒนาประชาชนทุกภาคส่วนให้มีคุณภาพชีวิตที่ดี รับทราบปัญหา อุปสรรค พร้อมให้ข้อเสนอแนะ เพื่อให้หน่วยงานในสังกัดกระทรวงแรงงานกลุ่มจังหวัดภาคเหนือตอนบน 2 ประกอบด้วย จังหวัดเชียงราย แพร่ น่าน พะเยา ได้นําไปปรับปรุงแนวทางการขับเคลื่อนนโยบายให้มีประสิทธิภาพต่อไป
+++++++++++++++++++
กองเผยแพร่และประชาสัมพันธ์
26 มกราคม 2566
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยราชทัณฑ์ ส่ง ”ตะวัน-แบม” ออกไปรักษาตัว รพ.ธรรมศาสตร์ แล้วหลังอดน้ำ-อาหาร 7 วัน ปฏิเสธรักษา รพ.ราชทัณฑ์ หวั่นอาการหนัก ชี้ชีวิตผู้ต้องขังสำคัญที่สุด
วันพฤหัสบดีที่ 26 มกราคม 2566
26/01/2566
รัฐมนตรีว่าการกระทรวงยุติธรรม เผยราชทัณฑ์ ส่ง ”ตะวัน-แบม” ออกไปรักษาตัว รพ.ธรรมศาสตร์ แล้วหลังอดน้ํา-อาหาร 7 วัน ปฏิเสธรักษา รพ.ราชทัณฑ์ หวั่นอาการหนัก ชี้ชีวิตผู้ต้องขังสําคัญที่สุด
รัฐมนตรีว่าการกระทรวงยุติธรรม เผย ราชทัณฑ์ ส่ง ”ตะวัน-แบม” ออกไปรักษาตัว รพ.ธรรมศาสตร์ แล้ว หลังอดน้ํา-อาหาร 7 วัน ปฏิเสธรักษา รพ.ราชทัณฑ์ หวั่นอาการหนัก ชี้ ชีวิตผู้ต้องขังสําคัญที่สุด ยัน ดูแลตามหลักสิทธิมนุษยชน-มาตรฐานสากล
วันที่ 26 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงกรณีผู้ต้องขังหญิง นักเคลื่อนไหวทางการเมือง ขอย้ายไปรับการรักษาที่โรงพยาบาลธรรมศาสตร์ว่า ล่าสุด กรมราชทัณฑ์ ได้รายงานมาว่า ผู้ต้องขังหญิงทั้ง 2 ราย คือ น.ส.ทานตะวัน ตัวตุลานนท์ และ น.ส.อรวรรณ ภู่พงษ์ หลังปฏิเสธการรักษาจากทัณฑสถานโรงพยาบาลราชทัณฑ์ ได้ถูกส่งตัวไปรับการรักษาที่โรงพยาบาลธรรมศาสตร์ เรียบร้อยแล้ว ตั้งแต่วันที่ 24 ม.ค.ที่ผ่านมา ตามความประสงค์ของผู้ต้องขัง ซึ่งเป็นไปตามระเบียบของกรมราชทัณฑ์
นายสมศักดิ์ กล่าวอีกว่า กรณีของ น.ส.ทานตะวัน และ น.ส.อรวรรณ ได้ขอถอนการประกันตัวเอง จึงต้องกลับเข้าทัณฑสถานหญิงกลาง เมื่อวันที่ 16 ม.ค.ที่ผ่านมา และเริ่มงดน้ําและอาหารเอง ตั้งแต่ช่วงเย็นของวันที่ 18 ม.ค. จากนั้น ถูกส่งเข้ารับการรักษาตัวที่ทัณฑสถานโรงพยาบาลราชทัณฑ์ เมื่อวันที่ 20 ม.ค. แต่ทั้งคู่ แจ้งความประสงค์ขอไม่รับการรักษา พร้อมได้ลงนามปฏิเสธการรักษา และขอให้ส่งตัวไปรักษาที่โรงพยาบาลธรรมศาสตร์ โดยทั้งคู่ มีอาการอ่อนเพลีย ไม่มีแรง คลื่นไส้ วิงเวียนศรีษะ ดังนั้น เพื่อคํานึงถึงความปลอดภัยของผู้ต้องขังหญิงทั้ง 2 ราย จึงพิจารณาเห็นสมควร ให้ส่งตัวไปรักษาที่โรงพยาบาลภายนอก
“การส่งผู้ต้องขังออกไปรับการรักษายังโรงพยาบาลภายนอก ตามที่ผู้ต้องขังร้องขอ หลังอดน้ําและอาหาร มาเป็นเวลากว่า 7 วัน ก็เพราะเรามองเห็น ชีวิตของผู้ต้องขังเป็นสําคัญที่สุด ซึ่งถ้ายังไม่ส่งตัวไปรักษาภายนอก ผู้ต้องขัง ที่ปฏิเสธการรักษา อาจเกิดอาการหนักจนถึงขั้นวิกฤติ ดังนั้น ตามหลักสิทธิมนุษยชน จึงได้ส่งตัวไปรักษาภายนอกแล้ว ซึ่งเป็นการปฎิบัติตามมาตรฐานการปฎิบัติงานด้านการควบคุมผู้ต้องขังที่อดอาหาร โดยยึดตามหลักมาตรฐานสากล ทั้ง แพทย์สมาคมโลก ปฏิญญาโตเกียว ปฏิญญามอลตาว่าด้วยผู้อดอาหารประท้วง โดยผมขอยืนยันว่า การดูแลผู้ต้องขังในเรือนจํา เป็นไปตามมาตรฐาน และดูแลผู้ต้องขังเหมือนกันอย่างเท่าเทียม ไม่มีการเลือกปฎิบัติแต่อย่างใด“ รมว.ยุติธรรม กล่าว
รัฐบาลไทย-ข่าวทำเนียบรัฐบาล-​ธนกร ลุยเชียงใหม่ เผย นายกฯ เล็งใช้ Soft power ด้านวัฒนธรรมดึงนักท่องเที่ยว พร้อมปั้นเป็น “เมืองแห่งสุขภาพ” เชื่อ ปี 66 เป็นโอกาสทองท่องเที่ยวไทย
วันพฤหัสบดีที่ 26 มกราคม 2566
26/01/2566
​ธนกร ลุยเชียงใหม่ เผย นายกฯ เล็งใช้ Soft power ด้านวัฒนธรรมดึงนักท่องเที่ยว พร้อมปั้นเป็น “เมืองแห่งสุขภาพ” เชื่อ ปี 66 เป็นโอกาสทองท่องเที่ยวไทย
​ธนกร ลุยเชียงใหม่ เผย นายกฯ เล็งใช้ Soft power ด้านวัฒนธรรมดึงนักท่องเที่ยว พร้อมปั้นเป็น “เมืองแห่งสุขภาพ” เชื่อ ปี 66 เป็นโอกาสทองท่องเที่ยวไทย คาดนักท่องเที่ยวตลอดทั้งปีทะลุ 27.5 ล้านคน สร้างรายได้หมุนเวียนกว่า 2.38 ล้านล้านบาท
วันนี้ (26 ม.ค. 66) นายธนกร วังบุญคงชนะ รัฐมนตรีประจําสํานักนายกรัฐมนตรี ลงพื้นที่จังหวัดเชียงใหม่ เพื่อสํารวจความพร้อมตลอดจนหารือกับผู้ประกอบการด้านการท่องเที่ยวเพื่อรองรับการขยายตัวทางเศรษฐกิจและการท่องเที่ยวในปี 66 นี้
โดยในช่วงเช้า เวลา 11.45 น. รัฐมนตรีประจําสํานักนายกรัฐมนตรี ได้ตรวจความพร้อมการให้บริการผู้โดยสาร และการอํานวยความสะดวกแก่นักท่องเที่ยว บริเวณอาคารผู้โดยสารขาเข้า-ออก ณ ท่าอากาศยานนานาชาติเชียงใหม่ ในการนี้ นาย นิรันต์ พงษ์สิทธิถาวร ผู้ว่าราชการจังหวัดเชียงใหม่ และคณะให้การต้อนรับและรายงานความคืบหน้า ตลอดจนแผนในการพัฒนาและรองรับนักท่องเที่ยว
ขณะที่ในช่วงบ่าย เวลา 13.30 น. รัฐมนตรีประจําสํานักนายกรัฐมนตรี เป็นประธานเปิดกิจกรรม “การสื่อสารเพื่อสร้างสรรค์เมืองเชียงใหม่” ณ The View All Day Restaurant ซึ่งเป็นการหารือพูดคุยรับฟังปัญหา ตลอดจนร่วมหาแนวทางในการส่งเสริมการท่องเที่ยวจังหวัดเชียงใหม่ ซึ่งมีตัวแทนผู้ประกอบการด้านการท่องเที่ยวเข้าร่วมกิจกรรม อาทิ กองทุน We Love Chiangmai สมาคมมัคคุเทศก์เชียงใหม่ สภาอุตสาหกรรมท่องเที่ยวเชียงใหม่ ชมรมนวดแผนไทยล้านนา สมาคมผู้ประกอบการสินค้าหัตถกรรมบ้านถวาย สมาคมท่องเที่ยวเชิงผจญภัย หอการค้า YEC สมาคมโรงแรมไทยภาคเหนือ ฯลฯ โดย นายธนกร กล่าวว่า นายกฯ ได้มอบหมายให้ลงพื้นที่จ.เชียงใหม่ซึ่งมีความสําคัญด้านการท่องเที่ยวอันเป็นหัวใจหลักของเศรษฐกิจไทย และยินดีเป็นอย่างยิ่งที่เห็นการพบปะ สื่อสาร และร่วมมือของผู้ประกอบการด้านการท่องเที่ยว อีกทั้งรัฐบาลภายใต้การนําของ พล.อ.ประยุทธ์ มีแผนที่จะส่งเสริมเชียงใหม่ โดยการใช้ Soft power ด้านวัฒนธรรมของเชียงใหม่ อีกทั้งยังต้องการผลักดันให้เชียงใหม่เป็นเมืองที่มีความพร้อมเข้าสู่การเป็น “เมืองแห่งสุขภาพ” อีกด้วย ทั้งนี้ คาดว่า จะมีนักท่องเที่ยวทั้งไทยและต่างชาติเข้ามาในจังหวัดเชียงใหม่ราว 9 ล้านคนใน ปี 66 นี้ ซึ่งจะก่อให้เกิดการหมุนเวียนทางเศรษฐกิจ ซึ่งรัฐบาลได้อนุมัติงบ กระตุ้นการท่องเที่ยว กว่า 3.9 พันล้านบาท เพื่อกระตุ้นการท่องเที่ยว โดยมีโครงการ อาทิ โครงการเราเที่ยวด้วยกันเฟส 5 โครงการไทยเที่ยวไทย เป็นต้น
นายธนกร ยังกล่าวเพิ่มเติมว่า ด้วยปัจจุบันนี้หลาย ๆ ประเทศเริ่มเปิดให้นักท่องเที่ยวเดินทางได้แล้วนั้น จีนซึ่งถือว่าเป็นตลาดที่สําคัญในการท่องเที่ยวของไทย จะเห็นว่าเชียงใหม่เป็นตัวอย่างที่สําคัญที่มีไฟลท์จากต่างชาติและจีนบินมาลงที่ท่าอากาศยานเชียงใหม่ ปัจจุบัน เกือบ 20 เที่ยวบินต่อวัน และมีแนวโน้มจะเพิ่มขึ้นอีกในอนาคต ด้านจํานวนนักท่องเที่ยวจีนและต่างชาติคาดในปีนี้จะแตะที่ 27.5 ล้านคน เหล่านี้นั้นล้วนเป็นโอกาสทองของการท่องเที่ยวไทย ซึ่งนายกฯ ได้กรุยทางในการสร้างความสัมพันธ์อันดีกับจีนมาโดยตลอด อีกทั้งด้วยมาตรการการดูแลสาธารณสุขในช่วงcovid-19 ที่ผ่านมา ทําให้ช่วงเวลานี้กําลังจะกลายเป็นเวลาทองที่เศรษฐกิจและการท่องเที่ยวจะเดินหน้าได้ต่อไป
รัฐบาลไทย-ข่าวทำเนียบรัฐบาล-สถาบันการเงินของรัฐประกาศปรับขึ้นอัตราดอกเบี้ยเงินกู้
วันพฤหัสบดีที่ 26 มกราคม 2566
26/01/2566
สถาบันการเงินของรัฐประกาศปรับขึ้นอัตราดอกเบี้ยเงินกู้
สมาคมสถาบันการเงินของรัฐปรับขึ้นอัตราดอกเบี้ยเงินกู้ เริ่มมีผลตั้งแต่เดือน ม.ค.2566 เป็นต้นไป เพื่อให้สอดคล้องกับอัตราดอกเบี้ยเงินกู้ในตลาดและจากการปรับขึ้นอัตราดอกเบี้ยเงินฝากไปแล้วก่อนหน้านี้ รวมถึงการฟื้นตัวของเศรษฐกิจและ COVID-19 ที่คลี่คลายลง
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) เปิดเผยว่า จากกรณีที่คณะกรรมการนโยบายการเงิน (กนง.) ในการประชุมวันนี้ (25 มกราคม 2566) มีมติเป็นเอกฉันท์ให้ปรับขึ้นอัตราดอกเบี้ยนโยบาย 0.25% ต่อปี จาก 1.25% ต่อปี เป็น 1.50% ต่อปี เพื่อให้สอดคล้องกับแนวโน้มการฟื้นตัวของภาวะเศรษฐกิจและเงินเฟ้อโดยให้มีผลทันที ซึ่งเป็นการปรับขึ้นอัตราดอกเบี้ยนโยบายครั้งที่ 4 ติดต่อกัน รวมปรับขึ้น 1% ต่อปี นับตั้งแต่การปรับขึ้นครั้งแรกในเดือนสิงหาคม 2565 สถาบันการเงินของรัฐยังคงตรึงอัตราดอกเบี้ยเงินกู้ไว้ที่ระดับเดิมตลอดปี 2565 เพื่อให้ลูกค้าประชาชนได้มีเวลาปรับตัวรับกับภาวะดอกเบี้ยขาขึ้นในอนาคตและช่วยบรรเทาค่าใช้จ่ายของลูกค้ากลุ่มที่ยังได้รับผลกระทบด้านรายได้จากสถานการณ์ทางเศรษฐกิจและการแพร่ระบาดของ COVID-19 นั้น
สถาบันการเงินของรัฐ มีความจําเป็นต้องปรับขึ้นอัตราดอกเบี้ยเงินกู้ โดยเริ่มมีผลตั้งแต่เดือนมกราคม 2566 เป็นต้นไป เพื่อให้สอดคล้องกับอัตราดอกเบี้ยเงินกู้ในตลาดและจากการปรับขึ้นอัตราดอกเบี้ยเงินฝากไปแล้วก่อนหน้านี้ รวมถึงการฟื้นตัวของเศรษฐกิจและสถานการณ์ COVID-19 ที่คลี่คลายลง อย่างไรก็ตาม การปรับขึ้นอัตราดอกเบี้ยเงินกู้ดังกล่าวยังเป็นระดับที่ต่ํากว่าการปรับขึ้นอัตราดอกเบี้ยนโยบาย และจะไม่ส่งผลกระทบให้เงินงวดของลูกค้าส่วนใหญ่ต้องปรับขึ้นแต่อย่างใด สมาคมสถาบันการเงินของรัฐ และสมาชิก ยังคงตระหนักถึงผลกระทบต่อลูกค้าและยังคงให้ความสําคัญในการดูแลลูกค้ากลุ่มเปราะบาง ที่รายได้ยังไม่กลับเข้าสู่ภาวะปกติ และได้รับผลกระทบจากค่าครองชีพที่เพิ่มสูงขึ้น จึงยังคงพร้อมให้ความช่วยเหลือลูกค้าที่ได้รับผลกระทบผ่านมาตรการความช่วยเหลือของแต่ละสถาบันการเงิน ที่มุ่งเน้นการให้ความช่วยเหลือที่เหมาะสม ตรงจุด และทันเหตุการณ์ ครอบคลุมทั้งการลดภาระทางการเงินและการปรับปรุงโครงสร้างหนี้เดิม โดยคํานึงถึงศักยภาพและโอกาสในการปรับตัวของลูกค้าในอนาคต การเสริมสภาพคล่องและการปรับโครงสร้างหนี้ต่าง ๆ ทั้งนี้ สถาบันการเงินของรัฐจะติดตามความคืบหน้าและประสิทธิผลของมาตรการต่าง ๆ อย่างใกล้ชิด และพร้อมพิจารณาดําเนินการเพิ่มเติมหากมีความจําเป็นในระยะต่อไป โดยสถาบันการเงินของรัฐพร้อมปฏิบัติตามนโยบายและร่วมขับเคลื่อนเศรษฐกิจให้เติบโตได้อย่างยั่งยืนในระยะยาว
สอบถามข้อมูลเพิ่มเติมได้ที่สาขาของสถาบันการเงินของรัฐทุกแห่ง หรือ ผ่านทาง Call Center, [emailprotected], Facebook, Website และ Mobile Application
สมาคมสถาบันการเงินของรัฐ
โทร. 0-2202-1868 และ 0-2202-1961
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ สั่งติดตามตรวจสอบกรณีนักท่องเที่ยวชาวไต้หวันถูกเจ้าหน้าที่ตำรวจเรียกเงิน ย้ำตรวจสอบทุกกระบวนการ
วันพฤหัสบดีที่ 26 มกราคม 2566
โฆษกรัฐบาลเผย นายกฯ สั่งติดตามตรวจสอบกรณีนักท่องเที่ยวชาวไต้หวันถูกเจ้าหน้าที่ตํารวจเรียกเงิน ย้ําตรวจสอบทุกกระบวนการ
หากพบความผิดจริง ต้องถูกลงโทษไม่มีข้อยกเว้น
วันนี้ ( 26 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีนักท่องเที่ยวถูกเจ้าหน้าที่ตํารวจเรียกเงิน ซึ่งได้สั่งการไปยังหน่วยงานที่เกี่ยวข้องให้เร่งติดตามและตรวจสอบกรณีดังกล่าว พร้อมเน้นย้ําให้มีการตรวจสอบอย่างรอบคอบในทุกขั้นตอน เพื่อสร้างความเชื่อมั่นให้ประชาชนและนักท่องเที่ยว
โฆษกประจําสํานักนายกรัฐมนตรีกล่าวเพิ่มเติมว่า ขณะนี้ทางสํานักงานตํารวจแห่งชาติได้ตรวจสอบข้อมูลการเดินทางของนักท่องเที่ยวเบื้องต้นแล้ว โดยอยู่ระหว่างการประสานงานกับผู้ที่เกี่ยวข้องในเหตุการณ์ และหน่วยงานภาครัฐที่เกี่ยวข้อง ทั้งกองบัญชาการตํารวจนครบาล กองบังคับการตํารวจจราจร และ สถานีตํารวจนครบาล โดยเน้นไปยังจุดที่มีคนชาวต่างชาติพักอาศัยและเป็นสถานที่ท่องเที่ยว อาทิ ทองหล่อ ห้วยขวาง ลุมพินี ซึ่งมีการตั้งด่าน ทั้งความมั่นคงและตรวจวัดแอลกอฮอล์ เพื่อตรวจสอบและให้ข้อมูลเพิ่มเติมต่อไป ทั้งนี้ หากพบการกระทําความผิดจริง สามารถดําเนินคดีอาญากับเจ้าหน้าที่ได้ทันที โดยไม่ต้องรอผู้เสียหายเข้ามาร้องทุกข์แจ้งความ
“นายกรัฐมนตรีสั่งการเน้นย้ําให้มีการตรวจสอบโดยละเอียดในทุกขั้นตอนอย่างโปร่งใส ซึ่งหากพบเจ้าหน้าที่รัฐเข้าไปมีส่วนเกี่ยวข้องกระทําความผิดจริง จะต้องดําเนินคดีและลงโทษทางวินัยไม่มีข้อยกเว้น พร้อมกําชับทุกหน่วยงานที่เกี่ยวข้อง ทุกหน่วย เจ้าหน้าที่ทุกระดับ ยึดมั่นการปฏิบัติงานด้วยความซื่อสัตย์สุจริต รับผิดชอบ ยึดตามกฎระเบียบ และหลักเกณฑ์ เพื่อสร้างความเชื่อมั่นให้แก่ประชาชนและนักท่องเที่ยว ไม่ทําให้เสียบรรยากาศการท่องเที่ยว และชื่อเสียงการเป็นจุดหมายปลายทางการท่องเที่ยวที่สําคัญของไทย” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯปลื้ม นักกีฬามวยสากลหญิงไทย คว้ารางวัล จากการแข่งขันมวยสากลชิงชนะเลิศแห่งทวีปเอเชีย
วันพฤหัสบดีที่ 26 มกราคม 2566
โฆษกรัฐบาลเผย นายกฯปลื้ม นักกีฬามวยสากลหญิงไทย คว้ารางวัล จากการแข่งขันมวยสากลชิงชนะเลิศแห่งทวีปเอเชีย
รุ่นอายุไม่เกิน 22 ปี ประจําปี 2566 (ASBC Asian U22 Men & Women Boxing Championships Thailand 2023) ได้ 3 เหรียญทอง 1 เหรียญเงิน
วันนี้ 26 ม.ค. 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการแข่งขันมวยสากลชิงชนะเลิศแห่งทวีปเอเชีย รุ่นอายุไม่เกิน 22 ปี ประจําปี 2566 หรือ ASBC Asian U22 Men & Women Boxing Championships Thailand 2023 ที่อินดอร์ สเตเดียม หัวหมาก เมื่อวันที่ 25 มกราคม 2566 ที่ผ่านมา ซึ่งทัพนักกีฬามวยสากลทีมชาติไทยสามารถคว้ารางวัลมาได้หลายรายการ
โฆษกประจําสํานักนายกรัฐมนตรี กล่าวว่า ในการแข่งขันครั้งนี้ ประเทศไทยได้ส่งนักกีฬามวยสากลหญิง เข้าร่วมการแข่งขัน จํานวน 4 คน ได้แก่ ใบสน มณีก้อน แข่งขันในประเภท 75 กิโลกรัม เจอกับ โซกิบา รุซเมโตว่า จากอุซเบกิสถาน โดยสามารถชนะคะแนนไปได้ ที่ 5-0 คว้าเหรียญทองแรกให้กับทีมชาติไทย ส่วนในรุ่น 60 กิโลกรัม พรทิพย์ บัวป่า ก็สามารถชนะ เออร์เดเน่ ทักส์จากัล จากมองโกเลีย ด้วยคะแนน 4-1 คว้าเหรียญทองที่สองมาได้ ในรุ่น 63 กิโลกรัม ธนัญญา สมนึก เอาชนะ แบดมาห์รัก กานโซลิก จากมองโกเลีย ด้วยคะแนน 5-0 คว้าเหรียญทองเหรียญที่ 3 ให้กับทีมชาติไทย และปิดท้ายที่ พรนิภา ชูตรี ในรุ่น 81 กิโลกรัม สามารถคว้าเหรียญเงินมาได้สําเร็จ ซึ่งจากการแข่งขันนักกีฬาทีมชาติไทย สามารถคว้ารางวัลมาได้ทุกคน
“นายกรัฐมนตรี ชื่นชมผลงานของนักกีฬามวยสากลหญิงทีมชาติไทยทุกคน ที่ทําผลงานในอย่างยอดเยี่ยมในการแข่งขัน สารมารถคว้ารางวัลมาได้ในหลายรายการ ขอบคุณนักกีฬามวยสากลหญิงทีมชาติไทย ที่ตั้งใจฝึกซ้อม เอาชนะทุกอุปสรรค จนได้รับความสําเร็จในการแข่งขันนี้ ตลอดจน ขอบคุณผู้มีส่วนเกี่ยวข้องทุกคน ที่ร่วมกันผลักดันให้นักกีฬาคว้าชัยชนะมาได้” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการประชุมวิชาการระดับชาติว่าด้วยงานยุติธรรมเด็กและเยาวชน ครั้งที่ ๒
วันพฤหัสบดีที่ 26 มกราคม 2566
26/01/2566
ปลัดกระทรวงยุติธรรม เปิดการประชุมวิชาการระดับชาติว่าด้วยงานยุติธรรมเด็กและเยาวชน ครั้งที่ ๒
ปลัดกระทรวงยุติธรรม เปิดการประชุมวิชาการระดับชาติว่าด้วยงานยุติธรรมเด็กและเยาวชน ครั้งที่ ๒
ในวันพฤหัสบดีที่ ๒๖ มกราคม ๒๕๖๖ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในพิธีเปิดการประชุมวิชาการระดับชาติว่าด้วยงานยุติธรรมเด็กและเยาวชน ครั้งที่ ๒ “การบูรณาการสู่งานยุติธรรมที่เป็นมิตรต่อเด็กและเยาวชน” โดยมี นายสหการณ์ เพ็ชรนรินทร์ รองปลัดกระทรวงยุติธรรม นางอโนชา ชีวิตโสภณ ประธานแผนกคดีเยาวชนและครอบครัวในศาลฎีกา พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมด้วยคณะทํางาน และเจ้าหน้าที่ที่เกี่ยวข้องเข้าร่วมฯ ณ ห้อง Conference Hall สถาบันเพื่อการยุติธรรมแห่งประเทศไทย (TIJ) แขวงทุ่งสองห้อง เขตหลักสี่ กรุงเทพมหานคร
สําหรับการประชุมดังกล่าว จัดขึ้นเพื่อเป็นเวทีในการเผยแพร่ อภิปราย และพัฒนาองค์ความรู้ นโยบาย และแนวปฏิบัติที่ดี รวมถึงแนวทางในอนาคตเกี่ยวกับกระบวนการยุติธรรมเด็กและเยาวชนให้แก่องค์กรภาครัฐ และภาคประชาสังคมที่เกี่ยวข้องเพื่อทบทวนและปรับเปลี่ยนกระบวนทัศน์ในการทํางาน พร้อมส่งเสริมความเข้าใจระหว่างหน่วยงานที่มีภารกิจเกี่ยวข้องกับเด็กและเยาวชนที่กระทําความผิด อีกทั้งเพื่อรวบรวมประเด็นปัญหา ข้อท้าทาย และความสําเร็จของประเทศไทยในการดําเนินการเกี่ยวกับกระบวนการยุติธรรมเด็กและเยาวชนให้เป็นไปตามมาตรฐานสากล
ปลัดกระทรวงยุติธรรม กล่าวว่า "การบูรณาการสู่งานยุติธรรมที่เป็นมิตรต่อเด็กและเยาวชน" มีคําสําคัญหลักคือ การบูรณาการการทํางานร่วมกัน และ การทํางานด้วยการเป็นมิตรต่อเด็กและเยาวชน ซึ่งในปัจจุบันทั้งภาครัฐ และภาคประชาสังคม ต่างก็มุ่งเน้นการทํางานเพื่อให้เกิดประโยชน์สูงสุดแก่เด็กและเยาวชน ถึงแม้จะมีความแตกต่างในกระบวนการทํางาน ไม่ว่าจะเป็นแนวคิด มุมมอง และเครื่องมือกลไกต่างๆ ที่ใช้ในการทํางาน จึงถือเป็นโอกาสอันดีที่จะได้มาพูดคุย แลกเปลี่ยนแสดงความคิดเห็น เพื่อช่วยกันส่งเสริมผลักดัน ประสานความร่วมมือในการทํางาน และปรับแนวคิดเข้าหากัน เพื่อลดปัญหาและอุปสรรคในกระบวนการทํางานที่มีความแตกต่างกัน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งช่วยเหลือเกษตรกร และผู้บริโภค ดำเนินการปราบปรามสุกรเถื่อน
วันพฤหัสบดีที่ 26 มกราคม 2566
โฆษกรัฐบาลเผย นายกฯ เร่งช่วยเหลือเกษตรกร และผู้บริโภค ดําเนินการปราบปรามสุกรเถื่อน
โฆษกรัฐบาลเผย นายกฯ เร่งช่วยเหลือเกษตรกร และผู้บริโภค ดําเนินการปราบปรามสุกรเถื่อน
วันนี้ (26 ม.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบความคืบหน้าของการดําเนินงาน เพื่อปราบปรามสุกรเถื่อน ซึ่งสามารถปราบปรามสุกรเถื่อน ได้กว่า 1 ล้านกิโลกรัม โดยนายกรัฐมนตรีสั่งการย้ําให้ทํางานอย่างเคร่งครัดรัดกุม ปราบปรามควบคู่หาทางป้องกันในอนาคต สิ่งสําคัญคือต้องไม่ให้เกิดผลกระทบถึงผู้บริโภคและเกษตรกรผู้เลี้ยงสุกร
โฆษกประจําสํานักนายกรัฐมนตรีกล่าวว่า กระทรวงเกษตรและสหกรณ์ กรมปศุสัตว์ และสมาคมผู้เลี้ยงสุกรตามภูมิภาคต่าง ๆ ได้ดําเนินการแก้ปัญหา สุกรเถื่อน ราคาสุกร รวมถึง โรคระบาด ASF ในสุกร ปัจจุบันสถานการณ์การเลี้ยงสุกรในภาคอีสาน มีผลผลิตแม่พันธุ์ถึง 70% และคาดว่าจะเพิ่มเป็น 90% ภายในสิ้นปี 2566 เป็นผลจากการจัดการปัญหาสุกรเถื่อนที่มีประสิทธิภาพ โดยในปี 2565 มีการจับกุม สุกรเถื่อนได้ถึง 1 ล้านกิโลกรัม โดยส่วนมากสุกรเถื่อนเหล่านี้ถูกส่งเข้ามาจากต่างประเทศ
ซึ่งจากประสิทธิภาพ และผลสําเร็จของการดําเนินการปราบปรามสุกรเถื่อนของรัฐบาล และหน่วยงานที่เกี่ยวข้อง ทําให้เกษตรกรผู้เลี้ยงสุกร มีความมั่นใจมากขึ้น เนื่องจากผลกระทบทางด้านราคา และจํานวน จากสุกรเถื่อนลดลงอย่างมาก โดยปัจจุบันมีจํานวนแม่พันธุ์ถึง 80,000-90,000 ตัว เกษตรกรผู้เลี้ยงสุกรมั่นใจในมาตรการที่ดําเนินการจริงจัง เห็นผล ของรัฐบาล ประชาชนผู้บริโภคมีความเชื่อมั่นบริโภคเนื้อหมูได้อย่างปลอดภัย
“นายกรัฐมนตรีเชื่อมั่นว่า นโยบายปราบปรามสุกรเถื่อนจําเป็นต้องดําเนินการอย่างจริงจัง เคร่งครัด เพื่อช่วยเหลือดูแลทั้งเกษตรกรผู้เลี้ยงสุกร ให้สามารถขายสุกรได้ในราคาที่สมเหตุสมผลไม่มีผลกระทบทางการตลาดจากสุกรเถื่อน ลดการแพร่ระบาด โรค ASF ในสุกร เพื่อสร้างความเชื่อมั่นในผู้บริโภค และเพื่อดูแลกลุ่มคนที่ดําเนินธุรกิจเกี่ยวกับการซื้อขายเนื้อสุกรอย่างถูกกฎหมายในประเทศ ทั้งนี้ นายกรัฐมนตรีได้ขอบคุณหน่วยงานที่เกี่ยวข้อง ที่ดําเนินการตามนโยบายของรัฐบาล จนสามารถปราบปรามสุกรเถื่อนได้เห็นผลเป็นรูปธรรม อย่างไรก็ดี สถานการณ์สุกรเถื่อนยังต้องดูแลเฝ้าระวัง และพิจารณาร่วมกันเพื่อมาตรการที่ครอบคลุมต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี
วันพฤหัสบดีที่ 26 มกราคม 2566
ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี
ปลัดดีอีเอส เปิดโครงการฝึกอบรมหลักสูตรการเป็นข้าราชการที่ดี
วันนี้ (26 มกราคม 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีเปิดโครงการฝึกอบรมหลักสูตรการเป็นข้าราชการที่ดี กระทรวงดิจิทัลเพื่อเศรษฐกิจและสังคม ครั้งที่ 1 ประจําปีงบประมาณ พ.ศ. 2566 เพื่อให้ข้าราชการบรรจุใหม่มีความรู้ ความเข้าใจในกฎระเบียบ แบบแผนในการปฏิบัติราชการ พร้อมเรียนรู้การทํางานร่วมกับผู้อื่น และสามารถปรับต้วการทํางาน ในระบบราชการให้มีความรับผิดชอบต่อหน้าที่ของความเป็นข้าราชการที่ดี อันจะก่อให้เกิดประสิทธิภาพและประสิทธิผลในการปฏิบัติราชการต่อไป ณ ห้องประชุม 803 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-EXIM BANK ประกาศปรับขึ้นอัตราดอกเบี้ยเงินกู้ คงจุดยืน “กล้า พัฒนาเพื่อคนไทย” ด้วยอัตราดอกเบี้ยต่ำสุดในระบบ
วันพฤหัสบดีที่ 26 มกราคม 2566
26/01/2566
EXIM BANK ประกาศปรับขึ้นอัตราดอกเบี้ยเงินกู้ คงจุดยืน “กล้า พัฒนาเพื่อคนไทย” ด้วยอัตราดอกเบี้ยต่ําสุดในระบบ
EXIM BANK ประกาศปรับขึ้นอัตราดอกเบี้ย Prime Rate 0.25% ต่อปี จาก 5.75% ต่อปี เป็น 6.00% ต่อปี ซึ่งยังคงเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ มีผลตั้งแต่วันที่ 1 กุมภาพันธ์ 2566 เป็นต้นไป
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า ในฐานะสถาบันการเงินเฉพาะกิจของรัฐ EXIM BANK มีภารกิจขับเคลื่อนยุทธศาสตร์การค้าและการลงทุนระหว่างประเทศ ยังตอกย้ําจุดยืน “EXIM BANK กล้า พัฒนาเพื่อคนไทย” จึงได้ตรึงอัตราดอกเบี้ยเงินกู้ Prime Rate (อัตราดอกเบี้ยเงินกู้ที่ EXIM BANK ใช้สําหรับลูกค้าทั่วไปและลูกค้า SMEs เทียบเท่าอัตราดอกเบี้ยเงินกู้ลูกค้ารายย่อยชั้นดีหรือ MRR ของธนาคารพาณิชย์) ไว้ในอัตราที่ต่ําที่สุดในระบบมาเป็นเวลากว่า 3 ปี แม้คณะกรรมการนโยบายการเงิน (กนง.) จะทยอยปรับขึ้นอัตราดอกเบี้ยนโยบายเป็นจํานวน 4 ครั้ง รวม 1% ต่อปี ตั้งแต่เดือนสิงหาคม 2565 จนถึงปัจจุบัน เพื่อช่วยให้ผู้ประกอบการปรับตัวรับกับแนวโน้มดอกเบี้ยขาขึ้น อย่างไรก็ดี แนวโน้มอัตราดอกเบี้ยอยู่ในช่วงขาขึ้นทั่วโลก เศรษฐกิจไทยฟื้นตัวอย่างค่อยเป็นค่อยไป แม้อัตราเงินเฟ้อของไทยมีแนวโน้มปรับลดลงแต่ยังคงสูงเกินกรอบเป้าหมายเงินเฟ้อของธนาคารแห่งประเทศไทย (ธปท.) ทําให้การประชุมคณะกรรมการนโยบายการเงิน (กนง.) ครั้งแรกของปีนี้เมื่อวันที่ 25 มกราคม 2566 มีมติเป็นเอกฉันท์ให้ขึ้นอัตราดอกเบี้ยนโยบาย 0.25% ต่อปี จาก 1.25% เป็น 1.50% ต่อปี
ดังนั้น เพื่อให้การดําเนินงานของ EXIM BANK สอดคล้องกับทิศทางของเศรษฐกิจและแนวโน้มเงินเฟ้อ และเพื่อสนับสนุนการดําเนินนโยบายการเงินของธนาคารแห่งประเทศไทย ซึ่งจะช่วยให้การฟื้นตัวของเศรษฐกิจไทยเป็นไปอย่างมีเสถียรภาพ EXIM BANK จึงประกาศปรับขึ้นอัตราดอกเบี้ย Prime Rate 0.25% ต่อปี จาก 5.75% ต่อปี เป็น 6.00% ต่อปี ซึ่งยังคงเป็นอัตราดอกเบี้ยเงินกู้ลูกค้ารายย่อยชั้นดีที่ต่ําที่สุดในระบบ มีผลตั้งแต่วันที่ 1 กุมภาพันธ์ 2566 เป็นต้นไป
นอกจากนี้ EXIM BANK ยังมีมาตรการช่วยเหลือและโปรโมชันพิเศษอย่างต่อเนื่อง เพื่อบรรเทาผลกระทบด้านภาระดอกเบี้ยเงินกู้ของผู้ประกอบการ และเพื่อสนับสนุนผู้ประกอบการโดยเฉพาะคนตัวเล็กในกลุ่มเศรษฐกิจฐานรากและ SMEs ให้สามารถปรับตัวกับภาวะอัตราดอกเบี้ยขาขึ้นและเติบโตในตลาดการค้าโลกได้อย่างยั่งยืนท่ามกลางปัจจัยท้าทายของเศรษฐกิจโลกที่ยังคงมีความไม่แน่นอนสูง
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-สธ. ยันเดินหน้าถ่ายโอน รพ.สต. ตามกฎหมาย พร้อมทั้งศึกษาประเมินผลเพื่อนำมาแก้ไขปัญหาร่วมกัน
วันพุธที่ 25 มกราคม 2566
สธ. ยันเดินหน้าถ่ายโอน รพ.สต. ตามกฎหมาย พร้อมทั้งศึกษาประเมินผลเพื่อนํามาแก้ไขปัญหาร่วมกัน
รองปลัดกระทรวงสาธารณสุข ยืนยัน ยังคงดําเนินการถ่ายโอนภารกิจต่อไปตามขั้นตอนกระบวนการที่กําหนดเท่าที่มีอํานาจตามกฎหมาย ไม่มีการชะลอหรือยกเลิก ขณะเดียวกันต้องติดตามประเมินผลการถ่ายโอนเพื่อแก้ไขปัญหาอุปสรรคและนํามาปรับปรุงการถ่ายโอนในรอบต่อไป โดยประเด็นบ
รองปลัดกระทรวงสาธารณสุข ยืนยัน ยังคงดําเนินการถ่ายโอนภารกิจต่อไปตามขั้นตอนกระบวนการที่กําหนดเท่าที่มีอํานาจตามกฎหมาย ไม่มีการชะลอหรือยกเลิก ขณะเดียวกันต้องติดตามประเมินผลการถ่ายโอนเพื่อแก้ไขปัญหาอุปสรรคและนํามาปรับปรุงการถ่ายโอนในรอบต่อไป โดยประเด็นบุคลากร รพ.สต.ถ่ายโอนประสบปัญหาอยากย้ายกลับกระทรวง ขอย้ําว่าเป็นข้อค้นพบจากการสํารวจทางวิชาการ ซึ่งจะนํามาเป็นข้อมูลหารือแก้ไขปัญหาร่วมกันกับทั้ง อบจ.และ รพ.สต.
วันนี้ (25มกราคม2566)นพ.พงศ์เกษม ไข่มุกด์ รองปลัดกระทรวงสาธารณสุข กล่าวถึงกรณีบุคลากรโรงพยาบาลส่งเสริมสุขภาพตําบล (รพ.สต.) ที่ถ่ายโอนไปยังองค์การบริหารส่วนจังหวัด (อบจ.) บางส่วน ประสงค์ขอย้ายกลับ ว่า การถ่ายโอนสถานีอนามัยเฉลิมพระเกียรติ60พรรษา นวมินทราชินี (สอน.) และ รพ.สต.เป็นไปตาม พ.ร.บ.การกระจายอํานาจให้แก่องค์กรปกครองส่วนท้องถิ่น ซึ่งต้องขอย้ําว่า กระทรวงสาธารณสุขเห็นด้วยกับการกระจายอํานาจฯ และเชื่อว่าการถ่ายโอนภารกิจไปให้องค์กรปกครองส่วนท้องถิ่นน่าจะเป็นประโยชน์กับประชาชนในอนาคต แต่อย่างไรก็ตาม ช่วงเปลี่ยนผ่านย่อมจะเกิดปัญหาและอุปสรรค โดยเฉพาะความไม่พร้อมทั้งคนรับและคนถ่ายโอน และส่งผลกระทบต่อเนื่องไปถึงประชาชนได้ ซึ่งเป็นประเด็นที่กระทรวงสาธารณสุขให้ความสําคัญที่สุด คณะกรรมการจึงมีการติดตามประเมินผลว่าถ่ายโอนแล้วมีปัญหาอุปสรรคที่ต้องแก้ไขหรือไม่ อย่างไร ทําให้พบข้อมูลต่างๆ เช่น ความไม่พร้อมของการถ่ายโอน ปัญหาที่เกิดจากการทํางาน หรือความต้องการอยากย้ายกลับกระทรวง เป็นต้น
นพ.พงศ์เกษมกล่าวต่อว่า กระทรวงสาธารณสุขยังคงเดินหน้าการถ่ายโอนภารกิจต่อไปตามกฎหมายและขั้นตอนกระบวนการที่คณะกรรมการถ่ายโอนฯ กําหนด เท่าที่มีอํานาจตามกฎหมาย ขณะเดียวกันก็จะนําข้อมูล ข้อเสนอต่างๆ จากผู้ปฏิบัติงานในพื้นที่มาหารือกันในคณะกรรมการฯ ที่เกี่ยวข้องกับการถ่ายโอน เพื่อให้เกิดการแก้ไขปัญหาร่วมกัน ทั้งในส่วนของกระทรวงสาธารณสุข อบจ. และ รพ.สต. รวมทั้งประเด็นปัญหาขัดกันทางกฎหมายที่มีหลายฉบับต้องแก้ไข เพื่อให้การถ่ายโอนภารกิจเป็นไปด้วยความเรียบร้อย มีประสิทธิภาพ โดยตั้งแต่มีการถ่ายโอนภารกิจในเดือนตุลาคม2565เป็นต้นมา จนถึงขณะนี้ กระทรวงสาธารณสุขได้มีข้อสั่งการให้สํานักงานสาธารณสุขจังหวัดและผู้อํานวยการโรงพยาบาลทุกแห่ง ช่วยสนับสนุนรพ.สต.ที่ถ่ายโอนไป อบจ.อย่างเต็มที่เพื่อไม่ให้มีผลกระทบกับประชาชนหรือหากจะมีก็ให้เกิดขึ้นน้อยที่สุด
“อุปสรรคอย่างหนึ่งของการถ่ายโอนในระดับการจัดการส่วนกลาง คือการประชุมของชุดอนุกรรมการที่ไม่ได้ดําเนินการอย่างมีประสิทธิภาพ ทําให้กระทรวงสาธารณสุขต้องติดตามทวงถามบันทึกการประชุมอยู่ตลอด เพื่อนํามติที่ประชุมมารับรอง เพื่อเป็นฐานการใช้อํานาจในการออกมติต่างๆ ที่จะนํามาใช้ในการปฏิบัติที่เกิดประโยชน์สุขของประชาชนและระบบสาธารณสุขที่ยั่งยืน เนื่องจากมีพ.ร.บ.ที่เกี่ยวข้อง และลําดับชั้นของการใช้กฎหมายประกอบอยู่มาก นอกจากนั้นคู่มือแนวทางการถ่ายโอนฯ ก็เร่งรีบดําเนินการ และไม่ได้ผ่านการมีส่วนร่วมของทุกฝ่าย ซึ่งสิ่งนี้ในทางการใช้ระเบียบกฎหมายปัจจุบันถือว่ามีความสําคัญ เพื่อนําไปใช้ให้เกิดผลสัมฤทธิ์ต่อไป” นพ.พงศ์เกษมกล่าว
************************************ 25มกราคม2566
รัฐบาลไทย-ข่าวทำเนียบรัฐบาล-Memorandum of Understanding on Thailand - Turkiye Higher Education Cooperation approved by cabinet
วันพฤหัสบดีที่ 26 มกราคม 2566
26/01/2566
Memorandum of Understanding on Thailand - Turkiye Higher Education Cooperation approved by cabinet
Memorandum of Understanding on Thailand - Turkiye Higher Education Cooperation approved by cabinet
January 25, 2023, Deputy Government Spokesperson Tipanan Sirichana disclosed that the cabinet, in its meeting on January 23, 2023, has made approval to the Memorandum of Understanding on Thailand - Turkiye Higher Education Cooperation to be signed between Thai Ministry of Higher Education, Science, Research and Innovation and Turkiye's Council of Higher Education. The MOU prescribes exchange of academic and scientific cooperation, i.e., student and personnel training, short-term research project, exchange of educational media, workshop, seminar, and conference, between higher education institutions of the two countries. The MOU will take effect for 4 years, as proposed by Ministry of Higher Education, Science, Research and Innovation.
According to the Deputy Government Spokesperson, aside from exchange of educational and technical cooperation, Thailand and Turkiye agreed upon educational accreditation in accordance with each other's related law, and exchange of scholarship recipients under the mutually agreed procedure. The two countries also came to terms to set up, implement, and develop joint curriculum for both undergraduate, graduate, and doctoral studies.
Deliberation of the draft MOU will be part of the agenda for the 4th meeting of joint committee on Thailand - Turkiye Academic and Economic Cooperation to be held during January 25-26, 2023 in Ankara, Republic of Turkiye. Deputy Prime Minister and Minister of Foreign Affairs Don Pramudwinai will lead the Thai delegation to attend the meeting.
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีความร่วมมือด้านนวัตกรรมระหว่างไทยและฝรั่งเศสมีความก้าวหน้า ผ่านการจัดงานเฉลิมฉลอง “ปีแห่งนวัตกรรมไทย - ฝรั่งเศสปี 2566”
วันพฤหัสบดีที่ 26 มกราคม 2566
โฆษกรัฐบาลเผย นายกฯ ยินดีความร่วมมือด้านนวัตกรรมระหว่างไทยและฝรั่งเศสมีความก้าวหน้า ผ่านการจัดงานเฉลิมฉลอง “ปีแห่งนวัตกรรมไทย - ฝรั่งเศสปี 2566”
โฆษกรัฐบาลเผย นายกฯ ยินดีความร่วมมือด้านนวัตกรรมระหว่างไทยและฝรั่งเศสมีความก้าวหน้า ผ่านการจัดงานเฉลิมฉลอง “ปีแห่งนวัตกรรมไทย - ฝรั่งเศสปี 2566”
วันนี้ (26 ม.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่หน่วยงานที่เกี่ยวข้องของไทยและฝรั่งเศสขับเคลื่อนความร่วมมือด้านนวัตกรรมระหว่างกันอย่างต่อเนื่องจนเป็นรูปธรรม ผ่านการจัดงานเฉลิมฉลอง “ปีแห่งนวัตกรรมไทย - ฝรั่งเศสปี 2566 (2023 Thailand -France Year of Innovation)” ในวันที่ 26 มกราคม 2566 ณ สวนเบญจกิติ กรุงเทพมหานคร
โฆษกประจําสํานักนายกรัฐมนตรีกล่าวว่า ไทยและฝรั่งเศสมีความสัมพันธ์ที่ราบรื่นมายาวนาน และมีความร่วมมืออย่างใกล้ชิดในหลายมิติ ซึ่งความร่วมมือด้านนวัตกรรมก็เป็นอีกมิติที่รัฐบาลให้ความสําคัญ โดยทั้งสองฝ่ายได้กําหนดให้ปี 2566 เป็นปีแห่งนวัตกรรมไทย – ฝรั่งเศส เป็นการขับเคลื่อนที่ต่อเนื่องมาจากการเดินทางเยือนไทยของประธานาธิบดีเอ็มมานูเอล มาครง เมื่อเดือนพฤศจิกายน 2565 ที่ผ่านมา โดยสถานเอกอัครราชทูตสาธารณรัฐฝรั่งเศสประจําประเทศไทย รวมถึงหน่วยงานทั้งภาครัฐและเอกชนที่เกี่ยวข้องของไทยและฝรั่งเศส ได้ประสานความร่วมมือกัน และมุ่งหวังที่จะสร้างความร่วมมือระหว่างกันในมุมมองที่ทันสมัย สอดคล้องกับสถานการณ์ทางเศรษฐกิจ เทคโนโลยี วิทยาศาสตร์ และนวัตกรรม ที่เปลี่ยนแปลงไปในปัจจุบันของทั้งสองประเทศ
ทั้งนี้ การจัดงานเฉลิมฉลอง “ปีแห่งนวัตกรรมไทย - ฝรั่งเศส2023” ของสถานเอกอัครราชทูตสาธารณรัฐฝรั่งเศส จะมีขึ้นในช่วงเย็นของวันที่ 26 มกราคม 2566 ณ สวนเบญจกิติ กรุงเทพมหานคร โดยการจัดงานดังกล่าวจะสะท้อนให้เห็นถึงศักยภาพทางนวัตกรรมของทั้งสองประเทศ ในด้านอากาศและอวกาศ โดยจะเปิดตัวดาวเทียม THEOS-2 สร้างโดยฝรั่งเศสและไทยเป็นเจ้าของ ด้านสาธารณสุข ความงามและการดูแลสุขภาพ อาหาร เศรษฐกิจ BCG และอุตสาหกรรมสร้างสรรค์ รวมไปถึงนวัตกรรมที่เกี่ยวข้องอื่น ๆ ซึ่งมีวัตถุประสงค์มุ่งยกระดับและพัฒนาสิ่งต่าง ๆ ให้ดีขึ้น และสามารถตอบสนองต่อความท้าทายในปัจจุบันและอนาคต สําหรับกิจกรรมเฉลิมฉลองที่ฝรั่งเศส กระทรวงการต่างประเทศโดยสถานเอกอัครราชทูต ณ กรุงปารีส จะร่วมกับสํานักงานนวัตกรรมแห่งชาติ ผลักดัน ส่งเสริม และแสดงศักยภาพของกลุ่มสตาร์ทอัพและผู้ประกอบการไทยผ่านการจัดงานด้านนวัตกรรมอย่างต่อเนื่องเช่นกัน
“นายกรัฐมนตรีชื่นชมการดําเนินความร่วมมือระหว่างไทยและฝรั่งเศสที่เห็นความร่วมมือที่เพิ่มมากขึ้นมีผลเป็นรูปธรรม รัฐบาลพร้อมขับเคลื่อนความร่วมมือทางด้านนวัตกรรมและเทคโนโลยีของทั้งสองฝ่ายให้ก้าวหน้า รวมถึงมุ่งผลักดัน และส่งเสริมกลุ่มสตาร์ทอัพและผู้ประกอบการไทยด้านนวัตกรรมและเทคโนโลยีที่มีศักยภาพ เพื่อให้เกิดการประยุกต์และผสมผสานกับเทคโนโลยีและนวัตกรรม สอดรับกับบริบทของเศรษฐกิจและสังคมโลกสมัยใหม่” นายอนุชาฯ กล่าว
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามความก้าวหน้าการก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
วันพฤหัสบดีที่ 26 มกราคม 2566
รฟม. ลงพื้นที่ติดตามความก้าวหน้าการก่อสร้าง โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
พร้อมกําชับผู้ปฏิบัติงานดําเนินการตามมาตรการที่เกี่ยวข้องอย่างเคร่งครัด
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะประธานคณะกรรมการตรวจรับพัสดุ พร้อมด้วยคณะกรรมการตรวจรับพัสดุ ลงพื้นที่ติดตามความก้าวหน้าการก่อสร้างโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) บริเวณสถานีรัฐสภา และสถานีหอสมุดแห่งชาติ รวมถึงติดตามการก่อสร้างปล่องระบายอากาศที่ 5 บริเวณสวนป่าเฉลิมพระเกียรติ เขตคลองสาน จากนั้นเดินทางไปตรวจเยี่ยมการก่อสร้างทางขึ้น - ลง ที่ 3 ของสถานีสําเหร่ และจุดทดสอบเสาเข็ม (Pilot Pile Test) บริเวณซอยสุขสวัสดิ์ 35/2 ถึง สะพานวงแหวนอุตสาหกรรม ซึ่งผลการดําเนินงานต่างๆ เป็นไปอย่างเรียบร้อยตามแผนงานที่ รฟม. กําหนดไว้ ทั้งนี้ รฟม. ได้กําชับให้ผู้ปฏิบัติงานทุกคนปฏิบัติตามมาตรการด้านความปลอดภัย ในการก่อสร้าง รวมถึงมาตรการป้องกันและแก้ไขผลกระทบสิ่งแวดล้อมอย่างเคร่งครัดต่อไป
สําหรับการก่อสร้างโครงการรถไฟฟ้าสายสีม่วงฯ มีความก้าวหน้าการก่อสร้างงานโยธา ณ สิ้นเดือนธันวาคม 2565 อยู่ที่ร้อยละ 5.45 งานในภาพรวมส่วนใหญ่เป็นงานสํารวจเพื่อเก็บข้อมูลออกแบบ งานประสานกับหน่วยงานภายนอก งานก่อสร้างสํานักงานสนาม รวมถึงงานสํารวจสาธารณูปโภคและสํารวจโบราณสถาน
ทั้งนี้ สามารถติดตามสอบถามข้อมูลโครงการฯ ได้ที่ Facebook โครงการรถไฟฟ้าสายสีม่วง ช่วงเตาปูน - ราษฎร์บูรณะ และ Line @mrtpurpleline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
รัฐบาลไทย-ข่าวทำเนียบรัฐบาล-“คนร. มอบนโยบายให้รัฐวิสาหกิจมุ่งพัฒนา/แก้ไขปัญหาองค์กรเพื่อความมั่นคง ยั่งยืน และเป็นประโยชน์ต่อประเทศ”
วันพฤหัสบดีที่ 26 มกราคม 2566
26/01/2566
“คนร. มอบนโยบายให้รัฐวิสาหกิจมุ่งพัฒนา/แก้ไขปัญหาองค์กรเพื่อความมั่นคง ยั่งยืน และเป็นประโยชน์ต่อประเทศ”
ผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2566 เมื่อวันที่ 26 มกราคม 2566 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เผยผลการประชุมคณะกรรมการนโยบายรัฐวิสาหกิจ (คนร.) ครั้งที่ 1/2566 เมื่อวันที่ 26 มกราคม 2566 โดยมีพลเอกประยุทธ์ จันทร์โอชา นายกรัฐมนตรี เป็นประธาน ซึ่ง คนร. ได้พิจารณาในเรื่องต่างๆ โดยสรุปผลการประชุมที่สําคัญได้ดังนี้
1. ด้วยแผนพัฒนารัฐวิสาหกิจ พ.ศ. 2566 - 2570 มีผลบังคับใช้แล้ว ส่งผลให้กระทรวงเจ้าสังกัด และรัฐวิสาหกิจต้องจัดทําแผนวิสาหกิจระยะ 5 ปี และแผนปฏิบัติการประจําปี เพื่อกําหนดทิศทางการดําเนินงานที่สอดคล้องกับแผนพัฒนาดังกล่าว ให้บรรลุวัตถุประสงค์และเป้าหมายของยุทธศาสตร์ชาติต่อไป โดย คนร. ได้กําชับให้มีการติดตามการดําเนินการตามแผนดังกล่าวให้เป็นไปตามวัตถุประสงค์ โดยขอให้ทุกฝ่ายที่เกี่ยวข้อง ได้แก่ กระทรวงเจ้าสังกัด คณะกรรมการรัฐวิสาหกิจ ฝ่ายบริหารและพนักงานรัฐวิสาหกิจร่วมกันกําหนดเป้าหมาย ในการพัฒนาและขับเคลื่อน อาทิ การปรับตัวให้เข้ากับสถานการณ์โลกที่เปลี่ยนแปลงไป การเพิ่มรายได้ การปรับปรุงภาพลักษณ์ การลดต้นทุน การลงทุนและพัฒนาที่ให้ความสําคัญกับสิ่งแวดล้อม ใช้ประโยชน์ในทรัพย์สินที่มีให้เกิดประโยชน์สูงสุด การร่วมมือกันระหว่างรัฐวิสาหกิจ เป็นต้น เพื่อให้รัฐวิสาหกิจมีความมั่นคง เข้มแข็ง และเป็นประโยชน์ต่อประเทศต่อไป
2. คนร. รับทราบผลการประเมินผลการดําเนินงานรัฐวิสาหกิจ ประจําปีบัญชี 2564 ตามระบบประเมินผลฯ จํานวน 52 แห่ง โดยในภาพรวมรัฐวิสาหกิจมีผลการดําเนินงานและการบริหารจัดการองค์กรดีขึ้น โดย คนร. มีข้อสังเกตให้ผู้ที่เกี่ยวข้องนําปัจจัยต่างๆ ไปพิจารณาจัดทําแผนงานและจัดลําดับความสําคัญ รวมถึงกําหนดตัวชี้วัดให้มีความเหมาะสมยิ่งขึ้น อาทิ ผลกระทบจากสถานการณ์ COVID - 19 การเปลี่ยนแปลงทางเทคโนโลยี การพัฒนาระบบฐานข้อมูล การพัฒนาเศรษฐกิจชีวภาพ BCG Model รวมถึงการร่วมมือกันระหว่างรัฐวิสาหกิจ โดยให้มีการกํากับติดตามการดําเนินงานของรัฐวิสาหกิจอย่างใกล้ชิด เพื่อให้สามารถกําหนดมาตรการสนับสนุน แก้ไข หรือแนวทางการปรับตัวให้ทันต่อสถานการณ์ได้อย่างทันท่วงที และส่งผลให้การดําเนินงานของรัฐวิสาหกิจมีประสิทธิภาพและประสิทธิผลดีขึ้น ซึ่งจะส่งผลต่อการขับเคลื่อนประเทศต่อไป
3. การดําเนินการแก้ไขปัญหาองค์กรของรัฐวิสาหกิจทั้ง 6 แห่ง ได้แก่ การรถไฟแห่งประเทศไทย องค์การขนส่งมวลชนกรุงเทพ บริษัท โทรคมนาคมแห่งชาติ จํากัด (มหาชน) บริษัท อสมท จํากัด (มหาชน) ธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารอิสลามแห่งประเทศไทย มีความคืบหน้าในการดําเนินงานตามลําดับ ซึ่ง คนร. กําชับให้รัฐวิสาหกิจเร่งดําเนินการแก้ไขปัญหาองค์กรให้เป็นไปตามแผนและเห็นผลอย่างเป็นรูปธรรม โดยให้มีการกําหนดเป้าหมาย/มาตรการดําเนินงานในระยะต่างๆ ทั้งในระยะสั้น ระยะปานกลาง และระยะยาว เพื่อให้มีการติดตามและปรับปรุงแก้ไขได้ทันต่อสถานการณ์ รวมถึงเน้นการดําเนินงานที่เป็นประโยชน์กับประชาชนและประเทศชาติ พร้อมทั้งกําชับให้กระทรวงเจ้าสังกัดกํากับดูแลและรายงานความคืบหน้าต่อ คนร. อย่างต่อเนื่อง
รัฐบาลไทย-ข่าวทำเนียบรัฐบาล-กรมเจ้าท่า  ต้อนรับ กรมอุทกศาสตร์ กองทัพเรือ เข้าเยี่ยมชมศูนย์ปฏิบัติการควบคุมความปลอดภัยและการจราจรทางน้ำ
วันเสาร์ที่ 21 มกราคม 2566
กรมเจ้าท่า  ต้อนรับ กรมอุทกศาสตร์ กองทัพเรือ เข้าเยี่ยมชมศูนย์ปฏิบัติการควบคุมความปลอดภัยและการจราจรทางน้ํา
...
กรมเจ้าท่า ต้อนรับคณะฯ เยี่ยมชมศูนย์ปฏิบัติการควบคุมความปลอดภัยและการจราจรทางน้ํา (อาคาร 39)กรมเจ้าท่า
วันจันทร์ที่ 20 มกราคม 2566 นายสรพงศ์ ไพฑูรย์พงษ์ รักษาราชการแทนอธิบดีกรมเจ้าท่า กระทรวงคมนาคม และนายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ ให้การต้อนรับคณะเยี่ยมชมจากกรมอุทกศาสตร์ กองทัพเรือ นําโดย พลเรือตรี ยอดรัก ศิลปดุริยางค์ ผู้อํานวยการศูนย์สนับสนุนการเดินเรือ เข้าเยี่ยมชมกรมเจ้าท่าและหารือเกี่ยวกับ เตรียมรับการตรวจประเมินประเทศสมาชิกองค์กรทางทะเลระหว่างประเทศภาคบังคับ ด้านอุทกศาสตร์ เครื่องหมายทางเรือ และรับทราบภารกิจของกรมเจ้าท่าในการขุดลอกร่องน้ําทางเดินเรือ การวางเครื่องหมายทางเรือ การทําแผนที่เดินเรือ ระบบตรวจการณ์ชายฝั่งและระบบควบคุมการจราจร ของกรมเจ้าท่า ผลการหารือและเยี่ยมชม ในอนาคต จะมีส่งเจ้าหน้าที่เพื่อเรียนรู้และแลกเปลี่ยนข้อมูลและองค์ความรู้ การสร้างแผนที่การวางเครื่องหมายทางเรือ การแลกเปลี่ยนข้อมูลในระบบแผนที่ การใช้ข้อมูลร่วมจากระบบสําแดงข้อมูลเรืออัตโนมัติ (AIS)
รัฐบาลไทย-ข่าวทำเนียบรัฐบาล-คุยเรื่องบ้าน คุยเรื่องเมือง คุยทุกเรื่องกับรัฐมนตรีดีอีเอส
วันเสาร์ที่ 21 มกราคม 2566
คุยเรื่องบ้าน คุยเรื่องเมือง คุยทุกเรื่องกับรัฐมนตรีดีอีเอส
คุยเรื่องบ้าน คุยเรื่องเมือง คุยทุกเรื่องกับรัฐมนตรีดีอีเอส
วันนี้(21มกราคม2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพูดคุยประเด็น"บัญชีม้าSmart CityและฟรีWi-Fi"พร้อมตอบคําถามทุกข้อสงสัยกับประชาชนในรายการ"คุยเรื่องบ้านคุยเรื่องเมืองคุยทุกเรื่องกับรัฐมนตรี"ณห้องส่งสถานีวิทยุกระจายเสียงแห่งประเทศไทย(NBT )ถนนวิภาวดีรังสิต
___________________
รัฐบาลไทย-ข่าวทำเนียบรัฐบาล-นายกรัฐมนตรีร่วมรำลึกถึง "หมอกระต่าย"  เนื่องใน "วันความปลอดภัยของผู้ใช้ถนน" 21 มกราคม กระตุ้นเตือนให้มีจิตสำนึกรักความปลอดภัยแก่ผู้ใช้ถนน
วันเสาร์ที่ 21 มกราคม 2566
21/01/2566
นายกรัฐมนตรีร่วมรําลึกถึง "หมอกระต่าย"  เนื่องใน "วันความปลอดภัยของผู้ใช้ถนน" 21 มกราคม กระตุ้นเตือนให้มีจิตสํานึกรักความปลอดภัยแก่ผู้ใช้ถนน
นายกรัฐมนตรีร่วมรําลึกถึง "หมอกระต่าย"  เนื่องใน "วันความปลอดภัยของผู้ใช้ถนน" 21 มกราคม กระตุ้นเตือนให้มีจิตสํานึกรักความปลอดภัยแก่ผู้ใช้ถนน
วันนี้(21ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฎิบัติหน้าโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเชิญชวนคนไทยร่วมรําลึกถึงพญ.วราลัคน์สุภวัตรจริยากุลหรือหมอกระต่ายเนื่องใน"วันความปลอดภัยของผู้ใช้ถนน" 21มกราคมของทุกปี ทั้งนี้เพื่อกระตุ้นเตือนสร้างความตระหนักให้มีจิตสํานึกรักความปลอดภัยแก่ผู้ใช้ถนนทุกเพศทุกวัยและผู้ขับขี่ยานพาหนะทุกประเภทตลอดจนส่งเสริมและสร้างการรับรู้ให้เกิดเป็นวัฒนธรรมความปลอดภัยมีระเบียบวินัยในการใช้รถใช้ถนนเพื่อป้องกันมิให้เกิดการบาดเจ็บหรือเสียชีวิตจากอุบัติเหตุทางถนนขึ้นอีก
นายอนุชากล่าวว่ารัฐบาลเน้นย้ําให้มีการป้องกันแก้ไขปัญหาอุบัติเหตุทางถนนอย่างต่อเนื่องโดยเฉพาะมาตรการ4ห้าม2ต้องได้แก่ห้ามขับเร็วห้ามดื่ม-เมาขับห้ามง่วงขับห้ามโทรขับและต้องคาดเข็มขัดต้องสวมหมวกนิรภัยเมื่อขี่จักรยานยนต์รวมถึงให้ความสําคัญต่อการพัฒนาและเพิ่มการลงทุนเพื่อความปลอดภัยทางถนนที่ยั่งยืนซึ่งเป็นหัวใจสําคัญนําไปสู่เป้าหมายแห่งการสร้างถนนปลอดภัยมุ่งเน้นให้ทุกคนในประเทศมีจิตสํานึกปฎิบัติตามกฎหมายอย่างเคร่งครัดเพื่อให้เกิดความปลอดภัยทางถนนที่ยั่งยืน
"นายกรัฐมนตรีกําชับหน่วยงานที่เกี่ยวข้องตลอดจนเจ้าหน้าที่กวดขันบังคับใช้กฎหมายจราจรอย่างจริงจังและเข้มงวดเน้นย้ําขอให้ทุกคนมีจิตสํานึกในการใช้รถใช้ถนนร่วมกันรับผิดชอบต่อสังคม"นายอนุชากล่าว
————-
รัฐบาลไทย-ข่าวทำเนียบรัฐบาล-สรรพากรแนะประชาชน โทร 1161 สอบถามข้อเท็จจริง อย่าหลงเชื่อมิจฉาชีพ
วันเสาร์ที่ 21 มกราคม 2566
21/01/2566
สรรพากรแนะประชาชน โทร 1161 สอบถามข้อเท็จจริง อย่าหลงเชื่อมิจฉาชีพ
กรมสรรพากรแนะนําประชาชนที่ได้รับการติดต่อจากผู้ที่แอบอ้างเป็นเจ้าหน้าที่สรรพากร แจ้งให้ดําเนินการในเรื่องใดก็ตาม ขอให้โทรมาสอบถามข้อเท็จจริงเกี่ยวกับเรื่องดังกล่าวที่ศูนย์สารนิเทศสรรพากร โทร.1161 เพื่อป้องกันการตกเป็นเหยื่อของมิจฉาชีพแอบอ้างเป็น จนท.
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร กล่าวว่า “เนื่องจากช่วงเดือนมกราคมถึงเดือนมีนาคมของทุกปี จะเป็นกําหนดเวลายื่นแบบแสดงรายการภาษีเงินได้บุคคลธรรมดา ภ.ง.ด.90/91 ทําให้มีมิจฉาชีพฉวยโอกาสในช่วงเวลานี้ แอบอ้างเป็นเจ้าหน้าที่กรมสรรพากรติดต่อประชาชน พร้อมทั้งอ้างว่าโทรมาแจ้งเตือนและติดตามการชําระภาษี ก่อนแอดไลน์และส่งลิงค์แอพพลิเคชั่นให้ดาวน์โหลดโดยให้เหตุผลว่า เพื่อตรวจสอบข้อมูลรายได้และเสียภาษีผ่านแอพพลิเคชั่นดังกล่าว ก่อนจะทําการโจรกรรมเงินในบัญชีธนาคารของประชาชน ซึ่งในบางกรณีมีการปลอมแปลงเอกสารราชการเพื่อเพิ่มความน่าเชื่อถืออีกด้วย
กรมสรรพากร จึงขอแนะนําให้พี่น้องประชาชนที่ได้รับการติดต่อจากผู้ที่แอบอ้างว่าเป็นเจ้าหน้าที่สรรพากร แจ้งให้ดําเนินการในเรื่องใดก็ตาม ขอให้โทรมาสอบถามข้อเท็จจริงเกี่ยวกับเรื่องดังกล่าวที่ศูนย์สารนิเทศสรรพากรโทร. 1161 เพื่อป้องกันการตกเป็นเหยื่อของมิจฉาชีพ ที่แอบอ้างเป็นเจ้าหน้าที่สรรพากร อย่างไรก็ตามในช่วงเวลาการยื่นแบบแสดงรายการภาษีเงินได้บุคคลธรรมดามีผู้ขอรับบริการเป็นจํานวนมาก ประชาชนสามารถสอบถามไปยังช่องทางอื่นๆ อาทิ สํานักงานสรรพากรพื้นที่ หรือ สํานักงานสรรพากรพื้นที่สาขา ใกล้บ้านท่านทุกแห่งทั่วประเทศ
กรมสรรพากร ขอย้ําว่า กรมสรรพากรไม่มีนโยบายให้เจ้าหน้าที่ติดต่อประชาชนทางโทรศัพท์หรือทางไลน์ เพื่อติดตามการชําระภาษี ตรวจสอบข้อมูลรายได้ หรือส่งลิงค์แอพพลิเคชั่นให้ดาวน์โหลดเพื่อใช้ชําระภาษีใดๆทั้งสิ้น”